**RAZRADA TEME: 2 LJUBAV (12 sati)**

1. **CJELINA: Srednjovjekovna književnost** (trubadurska lirika, trubadurski doživljaj žene)(3 sata)

Tekstovi:

 J.Gaarder *Sofijin svijet* (srednji vijek);

Walter von der Vogelweide *U očajnom* *raspoloženju* (trubadurska poezija)

1. **CJELINA: Francesco Petrarca i petrarkisti** (3 sata)

Tekstovi:

F. Petrarca *LXI. sonet* i još neki po izboru

Š. Menčetić *Prvi pogled*

**3. CJELINA : Renesansa**

 **Tekstovi: William Shakespeare *Romeo i Julija***(4 sati)

1. **CJELINA**

Nepromjenjive vrste riječi (2 sata)

**ODGOJNO-OBRAZOVNI ISHODI NA RAZINI PREDMETNOG KURIKULUMA**

A.1.3. Učenik čita u skladu s određenom svrhom opisne i pripovjedne tekstove različitih funkcionalnih stilova i oblika.

A.1.5. Učenik objašnjava morfosintaktička obilježja riječi u rečenici i primjenjuje znanja pri oblikovanju teksta

B.1.1. Učenik izražava svoj literarni doživljaj i objašnjava stav o književnom tekstu.

B.1.2. Učenik opisuje književni tekst prema temi i žanru.

B.1.3. Učenik prepoznaje i opisuje književni tekst u književnopovijesnom, društvenom i kulturnom kontekstu.

**OČEKIVANJA MEĐUPREDMETNIH TEMA**

uku A.4/5.2. (2. Primjena strategija učenja i rješavanje problema) Učenik se koristi različitim strategijama učenja i samostalno ih primjenjuje u ostvarivanju ciljeva učenja i rješavanju problema u svim područjima učenja.

uku B.4/5.2.(2. Praćenje) Učenik prati učinkovitost učenja i svoje napredovanje tijekom učenja

uku B.4/5.4. (4. Samovrednovanje/samoprocjena) Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje

uku C.4/5.3. ( 3. Interes) iskazuje interes za različita područja, preuzima odgovornost za svoje učenje i ustraje u učenju.

uku D.4/5.2. (2. Suradnja s drugima) ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.

**SADRŽAJI ZA OSTVARIVANJE ODGOJNO-OBRAZOVNIH ISHODA**

- srednjovjekovna književnost (trajanje, književnopovijesni, društveni i kulturni konteksti)

- trubadurska lirika, pregled književnih vrsta srednjovjekovne književnosti

- ljubavna lirika, Petrarcin sonet

- hrvatski petrarkisti (Šiško Menčetić)

- renesansa (trajanje, karakteristike)

- tragedija W. Shakespeare *Romeo i Julija*

*-*  nepromjenjive vrste riječi

**RAZRADA ODGOJNO-OBRAZOVNIH ISHODA NA RAZINI CJELINE**

**1. CJELINA**

1. izdvaja ključne ideje i podatke iz ulomka o srednjem vijeku (roman *Sofijin svijet*) kako bi se upoznao s književnopovijesnim, kulturnim i društvenim kontekstom srednjega vijeka
2. opisuje književnopovijesni, društveni i kulturni kontekst srednjovjekovne europske književnosti
3. navodi obilježja trubadurske lirike
4. određuje ugođaj u pjesmi *U očajnom raspoloženju*

**2. CJELINA**

* + - 1. navodi ključne podatke o Kanconijeru Francesca Petrarce
			2. opisuje Petrarcin LXI. sonet na sadržajnoj, izraznoj i idejnoj razini
			3. opisuje Menčetićevu pjesmu Prvi pogled na sadržajnoj, izraznoj i idejnoj razini
			4. navodi petrarkističke elemente u opisu žene

**3. CJELINA**

1. izdvaja ključne podatke o renesansi kao umjetničkom razdoblju

2. opisuje teatar u renesansi (globe teatar)

3. navodi obilježja i karakteristike Shakespearove tragedije *Romeo i Julija*

**4. CJELINA**

1. prepoznaje prijedloge, priloge, veznike, čestice i usklike kao morfološke jedinice
2. razlikuje nepromjenjive vrste riječi na primjerima

**AKTIVNOSTI UČENIKA**

* iz udžbenika izdvaja ključne podatke o životu Francesca Petrarce i njegovom *Kanconijeru* (glavna tema, struktura zbirke; utjecaji)
* čita Petrarcin LXI. sonet i odgovara na pitanja u udžbeniku
* čita pjesmu Šiška Menčetića *Prvi pogled* i odgovara na pitanja u udžbeniku
* razjašnjava značenja nepoznatih riječi uz pomoć rječnika

- izdvaja petrarkističke elemente opisa žene u pjesmi *Prvi pogled* u grafički organizator

 **-** izdvaja ključne podatke o renesansi

 - izdvaja ključne podatke o Shakespearu i njegovoj tragediji *Romeo i Julija*

 *-*  čita tekstove o srednjem vijeku i renesansi sa svrhom učenja

 - piše odgovore prema pitanjima i smjernicama

 - čita lirske pjesme i odgovara na pitanja

 - čita tragediju i odgovara na pitanja

 - izdvaja nepromjenjive vrste riječi

 - surađuje s drugima u skupnom radu ili radu u paru

**VREDNOVANJE ZA UČENJE**

Nastavnik prati rad i uratke učenika dajući im konkretnu povratnu informaciju. Povratna informacija može biti usmena, može biti bilješka u e-Dnevniku ili učenikovoj bilježnici.

* Izlazna kartica koja može sadržavati jedno pitanje koja se može uraditi nakon svake cjeline unutar teme (pitanje npr. navedi obilježja trubadurske lirike iliŠto je zajedničko pjesmi Šiška Menčetića Prvi pogled i Petrarcinom sonetu?)
* Venov dijagram

**VREDNOVANJE KAO UČENJE**

* **tablica** u kojoj se učenik samovrednuje koliko je ovladao pojmovima u vezi sa srednjim vijekom ili zbirkom Kanconijer Francesca Petrarce: glavna tema, struktura zbirke, utjecaji ili tragedijom *Romeo i Julija*

**VREDNOVANJE NAUČENOG**

* može biti urađeno na kraju svake cjeline ili na kraju teme A. 1. 5.